Dalibai sun mutu bayan hari a Najeriya | Labarai | DW | 06.07.2013
Dalibai sun mutu bayan hari a Najeriya
Wani hari da ake zargin masu kishin Islama da aiwatarwa ya hallaka kusan dalibai 30 a arewacin Tarayyar Najeriya.
Masu kaifin kishin Islama sun hallaka dalibai 29 da malamin makaranta daya a yankin arewa maso gabashin Tarayyar Najeriya. Kuma yanzu haka ana jinyar wasu daga cikin daliban da suka samu raunuka sakamakon harbin bindiga.Maharan sun kona wasu daga cikin daliban, yayin harin na sanyin safiyar wannan Asabar, a makarantar kwana ta 'yaran maza da ke garin Mamudo na Jihar Yobe.
Hare-haren na masu kaifin kishin addinin Islama da ake dangantawa da kungiyar Boko Haram tun cikin shekara ta 2010, sun yi sanadiyar halakar dubban mutane,-abin da ya sa gwamnatin Tarayyar Najeriya ta kafa dokar ta-baci cikin wasu jihohi uku na yankin arewa maso gabashin kasar.
Mawallafi: Suleiman Babayo
Edita: Halima Balaraba Abbas
Kwanan wata 06.07.2013
Rahotanni masu dangantaka Najeriya, Buhari
Muhimman kalmomi Najeriya
Ra'ayinku: Send us your opinion
Permalink https://p.dw.com/p/19398
Najeriya: Rikici ya mamaye zaben Kano 23.03.2019
Al'ummar jihar Kano sun koka game da abinda suka kira amfani da 'yan bangar siyasa wajen tada hankali da hana jama'a gudanar da zaben gwamna da aka karasa a wannan Asabar.
Najeriya: Ana kammala zaben gwamna a wasu jihohi 23.03.2019
An bude rumfunan zabe a wasu jihohin Najeriya domin kammala zaben gwamna wanda hukumar zaben kasar mai zaman kanta (INEC) ta ce bai kammalu ba a lokaicn da aka yi zaben a ranar 9 ga wannan watan.
Kotu ta dage zaben gwamna a Adamawa 21.03.2019
Wata babbar kotu da ke Yola a jihar Adamawa ta Najeriya, ta dakatar da hukumar zabe mai zaman kanta sake zabe a wuraren da ba a kammala ba kamar yadda hukumar ta shirya yi a ranar Asabar har sai abin da hali ya yi.